
SEKTORSKA ANALIZA

za utvrđivanje prioritetnih područja financiranja programa i projekata od interesa za opće dobro koje provode udruge i druge organizacije civilnoga društva iz javnih izvora u 2027. godini

	NAZIV TIJELA DRŽAVNE UPRAVE, 

UREDA VLADE RH ILI JAVNE INSTITUCIJE
	UPRAVA ZA ZATVORSKI SUSTAV I PROBACIJU


1. PODRUČJA FINANCIRANJA PROJEKATA I PROGRAMA UDRUGA/ORGANIZACIJA CIVILNOGA DRUŠTVA U 2027. GODINI

1.1. Navedite kojim područjima djelovanja udruga/organizacija civilnoga društva planirate pružiti financijsku (i nefinancijsku) podršku u 2027. godini:

	
	1. Branitelji i stradalnici
	
	7. Ljudska prava
	
	13. Tehnička kultura

	
	2. Demokratska politička kultura
	
	8. Međunarodna suradnja
	
	14. Zaštita zdravlja

	
	3. Duhovnost
	
	9. Obrazovanje, znanost i istraživanje
	
	15. Zaštita okoliša i prirode

	
	4. Gospodarstvo
	
	10. Održivi razvoj
	
	16. Zaštita i spašavanje

	
	5. Hobistička djelatnost
	
	11. Socijalna djelatnost
	
	17. Ostala područja djelovanja (navesti koja:)

	
	6. Kultura i umjetnost
	
	12. Sport
	
	


(područja djelovanja navedena su prema Klasifikaciji djelatnosti udruga sukladno Pravilniku o sadržaju i načinu vođenja Registra udruga Republike Hrvatske i Registra stranih udruga u Republici Hrvatskoj, NN 04/15, 14/20, 39/24 i Zakonu o udrugama, NN 74/14, 70/17, 98/19, 151/22)

2. UTVRĐENI PROBLEMI: PREGLED PRIORITETNIH PROBLEMA I POTREBA KOJE TREBA RIJEŠITI U 2027. GODINI (TEMELJEM 
    INFORMACIJA SADRŽANIH U TEMELJNIM STRATEŠKIM DOKUMENTIMA)
2.1. Navedite prioritetne probleme u području/ima nadležnosti Vaše institucije koje planirate rješavati financiranjem projekata i programa udruga/organizacija civilnoga društva. Opis problema obrazložite koristeći konkretne mjerljive pokazatelje trenutnog stanja i željenog stanja odnosno rješenja, specificirajući izvor gdje su takvi podaci dostupni. Pokazatelji mogu biti informacije iz usporednih analiza, izvještaja, rezultata istraživanja, studija, i drugi dostupni statistički podaci.
	Opis problema:

	Uprava za zatvorski sustav i probaciju Ministarstva pravosuđa, uprave i digitalne transformacije obavlja upravne i stručne poslove povezane s izvršavanjem kazne zatvora izrečene u kaznenom, prekršajnom i drugom sudskom postupku, kazne maloljetničkog zatvora, istražnog zatvora, odgojne mjere upućivanja u odgojni zavod, kazne zatvora kojom je zamijenjena novčana kazna te poslove vezane uz elektronički nadzor, kao i upravne i stručne probacijske poslove kod odlučivanja o kaznenom progonu, izbora vrste kaznenopravne sankcije i izvršavanja kaznenopravnih sankcija koje se izvršavaju na slobodi. Ustrojstvene jedinice Uprave čine Središnji ured za zatvorski sustav, 14 zatvora
, sedam kaznionica među kojima je i Zatvorska bolnica u Zagrebu, dva odgojna zavoda, Centar za dijagnostiku u Zagrebu, Centar za izobrazbu, Sektor za probaciju i 14 probacijskih ureda.

Temeljne zadaće zatvorskog sustava su zaštita društva od počinitelja kaznenih djela i ostvarivanje svrhe izvršavanja kazne zatvora uz čovječno postupanje, poštovanje dostojanstva zatvorenika i umanjivanje štetnih posljedica života u zatvorskom okruženju. Sukladno Zakonu o izvršavanju kazne zatvora, svrha izvršavanja kazne zatvora je osposobljavanje zatvorenika za život na slobodi u skladu sa zakonom i društvenim pravilima. Organizacija života i aktivnosti tijekom izvršavanja kazne stoga treba, koliko to dopuštaju sigurnosni i drugi uvjeti, biti usmjerena održavanju i razvoju sposobnosti, znanja i vještina potrebnih za samostalan život nakon otpusta.

Rehabilitacija, resocijalizacija i socijalna reintegracija zatvorenika ostvaruju se kroz individualizirani pojedinačni program izvršavanja odnosno postupanja te kroz primjenu općih i posebnih programa i metoda tretmana. Opći programi odnose se ponajprije na rad, obrazovanje i organizaciju slobodnog vremena, dok su posebni programi namijenjeni određenim skupinama zatvorenika i usmjereni na smanjivanje čimbenika rizika povezanih s kriminalnim povratom. U skladu sa Zakonom o izvršavanju kazne zatvora, u provedbu programa izvršavanja mogu se uključivati i institucije i organizacije civilnoga društva.

Probacijska služba obavlja poslove s ciljem zaštite društvene zajednice, resocijalizacije počinitelja kaznenih djela i njihove reintegracije u zajednicu, uz djelovanje na rizične čimbenike povezane s činjenjem kaznenih djela. Osobe uključene u probaciju često imaju složene potrebe povezane, među ostalim, s ovisnostima, nasilnim ponašanjem te teškoćama u obiteljskom, partnerskom, roditeljskom ili radnom funkcioniranju. Njihovo rješavanje zahtijeva suradnju probacijske službe s drugim sustavima i pružateljima usluga u zajednici. Probacijska služba pritom primjenjuje pristupe, modele i metode utemeljene na dokazima i usmjerene smanjivanju kriminalnog povrata.

S obzirom na navedene zadaće zatvorskog i probacijskog sustava, kao i na raznolikost potreba zatvorenika i osuđenika, postoji kontinuirana potreba za uključivanjem organizacija civilnoga društva u provedbu programa i aktivnosti kojima se nadopunjuju raspoloživi kapaciteti sustava, povećava dostupnost različitih sadržaja te osigurava bolja povezanost sa zajednicom. Posebno su prepoznate sljedeće potrebe:

Obrazovanje zatvorenika. Obrazovanje je važan dio pripreme zatvorenika za život na slobodi jer može pridonijeti povećanju njihove zapošljivosti, samostalnosti i sposobnosti uključivanja u društvenu zajednicu nakon otpusta. Obrazovanje zatvorenika organizira se u kaznenom tijelu i izvan njega, u skladu s općim propisima u području obrazovanja, a vrsta i razina obrazovanja određuju se vodeći računa o sposobnostima i interesima zatvorenika, trajanju kazne, potrebama utvrđenima programom izvršavanja te mogućnostima kaznenog tijela. Obuhvaća osnovno i srednjoškolsko obrazovanje odraslih, prekvalifikacije, osposobljavanja i usavršavanja, a pod određenim uvjetima moguće je i stjecanje kvalifikacija u visokom obrazovanju.

Uz formalne oblike obrazovanja, postoji potreba i za različitim oblicima neformalnog obrazovanja i stjecanja praktičnih znanja i vještina potrebnih za svakodnevni život i zapošljavanje. To uključuje, primjerice, učenje stranih jezika i hrvatskog jezika za strance, opismenjavanje, razvoj životnih i socijalnih vještina, upravljanje osobnim financijama, stjecanje digitalnih kompetencija, pripremu za traženje posla, izradu životopisa, razvoj poduzetničkih kompetencija i druge aktivnosti usmjerene povećanju zapošljivosti i socioekonomskom osnaživanju. Ovogodišnjim Natječajem već je prepoznata potreba za širim spektrom takvih aktivnosti, uključujući i poseban naglasak na socioekonomsko osnaživanje zatvorenica.

I nadalje postoji potreba za povećanjem dostupnosti obrazovanja i uključivanjem većeg broja zainteresiranih zatvorenika, pri čemu je važno osiguravati obrazovne sadržaje koji odgovaraju njihovim stvarnim potrebama i mogućnostima zapošljavanja nakon otpusta. Posebno je važno omogućiti kontinuitet obrazovanja i, kada je to moguće, povezati obrazovne aktivnosti tijekom izvršavanja kazne s daljnjim obrazovanjem, osposobljavanjem ili zapošljavanjem nakon izlaska iz kaznenog tijela.

Kvalitetno provođenje slobodnog vremena. Organizirano i svrhovito provođenje slobodnog vremena važan je dio svakodnevnog života u zatvorskom sustavu te doprinosi umanjivanju negativnih posljedica institucionalnog života. U kaznenim tijelima organiziraju se različite sportske, rekreativne, kulturne, umjetničke, kreativne i edukativne aktivnosti, kao što su različite radionice, glazbene, likovne i kazališne aktivnosti, informatičke radionice, predavanja, tribine i sportski sadržaji.

Kvalitetno organizirano slobodno vrijeme omogućuje zatvorenicima razvoj interesa i sposobnosti, stjecanje novih vještina, održavanje tjelesne aktivnosti i uključivanje u prosocijalne sadržaje. Posebno je važno osigurati dovoljnu raznovrsnost aktivnosti kako bi one bile dostupne različitim skupinama zatvorenika, uz uvažavanje njihovih potreba, interesa, dobi, zdravstvenog stanja i mogućnosti pojedinog kaznenog tijela. U odnosu na raspoložive vlastite kapacitete kaznenih tijela postoji potreba za daljnjim proširivanjem spektra organiziranih aktivnosti i njihovom ravnomjernijom dostupnošću zatvorenicima. U ovogodišnjim Uputama za prijavitelje upravo je povećanje dostupnosti i raznovrsnosti strukturiranih sportskih, rekreativnih, kulturnih, kreativnih i drugih aktivnosti definirano kao jedan od posebnih ciljeva Natječaja.

Estetizacija i humanizacija prostora kaznenih tijela. Fizičko okruženje u kojem osobe borave dulje vrijeme može utjecati na njihovu psihološku dobrobit, raspoloženje i ponašanje. Institucionalni prostori zbog svoje namjene i sigurnosnih zahtjeva često su funkcionalno uređeni, ali postoji prostor za njihovu dodatnu humanizaciju kroz umjetnost, boje, hortikulturno uređenje i druge intervencije primjerene zatvorskom okruženju. Stoga i nadalje postoji potreba za estetizacijom i humanizacijom unutarnjih i vanjskih prostora kaznenih tijela, pri čemu aktivno uključivanje zatvorenika u osmišljavanje i provedbu takvih aktivnosti predstavlja dodatnu vrijednost.

Dosadašnja iskustva s ovakvim aktivnostima pokazuju da se relativno jednostavnim intervencijama mogu urediti zajednički i drugi prostori u kojima zatvorenici svakodnevno borave te ih učiniti ugodnijima i poticajnijima, a istodobno zatvorenicima omogućiti aktivno sudjelovanje u kreativnom i korisnom radu. Ovo područje stoga nije usmjereno samo na materijalno uređenje prostora, već i na aktivno uključivanje zatvorenika u sadržaje koji doprinose kvaliteti života tijekom izvršavanja kazne.

Prevencija zaraznih bolesti i zdravstvena pismenost. Zatvorenici ostvaruju pravo na zdravstvenu zaštitu i liječenje u skladu s propisima kojima se uređuje izvršavanje kazne zatvora. Međutim, uz redovne zdravstvene aktivnosti postoji potreba za dodatnim preventivnim aktivnostima, osobito u području HIV-a te hepatitisa B i C. Takve aktivnosti mogu uključivati zdravstveno informiranje i edukaciju, povećavanje zdravstvene pismenosti, dobrovoljno testiranje, pružanje podrške osobama kod kojih je bolest utvrđena te njihovo povezivanje s odgovarajućom zdravstvenom skrbi i liječenjem. Za provedbu takvih aktivnosti važna je suradnja zdravstvenih službi kaznenih tijela, javnozdravstvenih institucija i organizacija civilnoga društva.

Priprema za otpust i postpenalni prihvat. Uspješna socijalna reintegracija ne završava otpustom iz kaznenog tijela. Razdoblje neposredno prije i nakon otpusta posebno je osjetljivo jer se dio zatvorenika susreće s problemima koji mogu značajno otežati njihovo funkcioniranje na slobodi i povećati rizik kriminalnog povrata. Među najizraženijim potrebama su osiguravanje odgovarajućeg smještaja i prehrane, pronalaženje zaposlenja, nedostatak financijskih sredstava, niska obrazovna razina, poteškoće u ostvarivanju pojedinih prava, narušeni obiteljski i partnerski odnosi, problemi mentalnog i fizičkog zdravlja, ovisnosti te stigmatizacija i otežano prihvaćanje u zajednici. Posebno su ranjive osobe bez podrške obitelji, osobe bez odgovarajućeg mjesta stanovanja te starije, bolesne i onemoćale osobe.

Zbog složenosti navedenih problema potrebna je podrška koja započinje još tijekom pripreme za otpust i, prema potrebi, nastavlja se nakon izlaska iz kaznenog tijela. Ona može uključivati mentorstvo, pomoć u osiguravanju smještaja i osnovnih životnih potreba, pomoć pri zapošljavanju i ostvarivanju prava, podršku u razvoju životnih i socijalnih vještina, obnovi roditeljskih, partnerskih i drugih pozitivnih društvenih uloga te povezivanje s relevantnim službama i pružateljima usluga u zajednici. Posebno je važan kontinuitet podrške i koordinacija različitih sustava kako bi se izbjeglo da osoba nakon otpusta ostane bez potrebnih usluga upravo u razdoblju povećanog rizika.

U tom području važna je međuresorna suradnja te povezivanje zatvorskog i probacijskog sustava, sustava socijalne skrbi, zdravstvenog sustava, službi za zapošljavanje, lokalne i područne samouprave, organizacija civilnoga društva i drugih dionika. Ovogodišnje Upute dodatno su prepoznale mogućnost primjene pristupa upravljanja slučajem (case management), izrade informacija o dostupnim uslugama i pravima, povezivanja s poslodavcima, mapiranja poslodavaca spremnih zapošljavati bivše zatvorenike te aktivnosti senzibilizacije javnosti i pojedinih skupina za njihove potrebe.

Praćenje i evaluacija posebnih programa. Posebni programi u zatvorskom i probacijskom sustavu usmjereni su na specifične kriminogene potrebe i čimbenike rizika pojedinih skupina zatvorenika odnosno osuđenika te predstavljaju važan dio stručnog rada usmjerenog smanjenju kriminalnog povrata. S obzirom na potrebu primjene prakse utemeljene na dokazima, uz samu provedbu programa potrebno je osigurati i sustavno praćenje njihove provedbe i učinaka.

Stoga postoji potreba za daljnjim unaprjeđenjem sustava evaluacije posebnih programa, uključujući razvoj i doradu metodološkog okvira i instrumenata za praćenje rezultata, definiranje pokazatelja i načina prikupljanja podataka te provedbu evaluacija koje omogućuju procjenu ostvarivanja očekivanih ishoda. Cilj nije mijenjanje sadržaja posebnih programa od strane vanjskih provoditelja, već osiguravanje kvalitetnijeg i sustavnijeg vrednovanja njihove provedbe i učinaka te stvaranje pouzdanije osnove za donošenje odluka o njihovoj daljnjoj primjeni. Ovakav pristup u skladu je i s načelom prakse utemeljene na dokazima koje se primjenjuje u probacijskom sustavu.

Navedene potrebe međusobno su povezane. Obrazovanje i razvoj kompetencija, kvalitetno i svrhovito provođenje vremena tijekom izvršavanja kazne, očuvanje zdravlja i dobrobiti, priprema za otpust, osiguravanje podrške u zajednici te praćenje učinkovitosti programa zajedno doprinose smanjenju negativnih posljedica institucionalizacije i stvaranju boljih pretpostavki za uspješnu resocijalizaciju i socijalnu reintegraciju. Pritom organizacije civilnoga društva mogu nadopuniti postojeće kapacitete sustava, osobito u područjima u kojima raspolažu specifičnim znanjima, iskustvom i vezama s uslugama i drugim resursima u zajednici.
Ovakva duljina mi se čini bliže onome što nam treba. I dalje je kraće i čišće od 2024., jer sam izbacila detaljno opisivanje svake vrste kaznenog tijela, superviziju i edukacije službenika te COVID, ali ništa od sadržaja koji želimo potencijalno financirati nije ostalo bez obrazloženja.

	Podaci (analize, studije, statistički izvještaji, itd.) koji dodatno pojašnjavaju navedeni problem
	Izvor(i) podataka

	Tijekom 2025. godine u zatvorskom sustavu boravilo je 16.797 osoba, a 31. prosinca 2025. u kaznionicama i zatvorima nalazile su se 1.033 osobe više od postojećeg smještajnog kapaciteta. U zatvorenim uvjetima svih 14 zatvora popunjenost je bila kritična ili ekstremna: u osam zatvora iznad 150%, a u četiri iznad 120%. Istodobno je bilo popunjeno samo 75% sistematiziranih radnih mjesta. Takvi uvjeti dodatno otežavaju provedbu pojedinačnih programa izvršavanja kazne i osiguravanje dovoljnog opsega kvalitetnih aktivnosti za zatvorenike.
	Izvješće pučke pravobraniteljice za 2025. – Zatvorski sustav


	Obrazovanje zatvorenika važan je dio pripreme za život nakon otpusta. Vijeće Europe naglašava da obrazovanje treba biti dostupno svim zatvorenicima i obuhvaćati širok raspon sadržaja usporediv s obrazovanjem odraslih u zajednici, uključujući formalno i strukovno obrazovanje, praktične životne vještine, digitalnu pismenost te kreativne, kulturne i sportske aktivnosti. Europski dokumenti obrazovanje i osposobljavanje povezuju sa stjecanjem znanja i kompetencija potrebnih za život na slobodi, povećanjem mogućnosti zapošljavanja i lakšom reintegracijom nakon otpusta.
	Council of Europe, Recommendation CM/Rec(2026)5 on education in prison; 
European Commission, DG Education and Culture, Survey on Prison Education and Training in Europe, Final Report (2012);


	Kvalitetno i strukturirano provođenje slobodnog vremena te primjereno fizičko okruženje važni su za kvalitetu života tijekom izvršavanja kazne. Europski zatvorski standardi naglašavaju potrebu osiguravanja rekreacijskih, kulturnih i drugih aktivnosti, dok istraživanja zatvorskog okruženja upućuju na povezanost obilježja fizičkog prostora s mentalnom, fizičkom i socijalnom dobrobiti osoba koje u njemu borave. To podupire i aktivnosti estetizacije i humanizacije prostora, osobito kada u njihovoj provedbi aktivno sudjeluju zatvorenici.
	Council of Europe, European Prison Rules; 
Engstrom & van Ginneken, Ethical Prison Architecture: A Systematic Literature Review (2022)

	Osobe u zatvorima nerazmjerno su pogođene HIV-om, hepatitisom B i C, spolno prenosivim infekcijama i tuberkulozom. WHO kao ključne intervencije u zatvorskom okruženju navodi prevenciju HIV-a i virusnih hepatitisa, cijepljenje protiv hepatitisa B, testiranje na HIV te hepatitis B i C, kao i dostupnost odgovarajućeg liječenja. WHO/Europe dodatno upozorava na nedostatke u dostupnosti pojedinih preventivnih usluga i liječenja hepatitisa C u europskim zatvorskim sustavima.
	WHO, Recommended package of interventions for HIV, viral hepatitis and STI prevention, diagnosis, treatment and care for people in prisons and other closed settings (2023); 
WHO Regional Office for Europe, Creating supportive conditions to reduce infectious diseases in prison populations (2023)

	Razdoblje pripreme za otpust i povratka u zajednicu povezano je s potrebama u području stanovanja, zapošljavanja, obrazovanja, zdravlja, materijalne sigurnosti, obiteljskih odnosa i pristupa uslugama. Europski zatvorski standardi naglašavaju potrebu pravodobne pripreme za otpust i suradnje sa službama i organizacijama koje mogu pružiti podršku nakon izlaska iz zatvora, kako bi se osigurao kontinuitet skrbi i pomoći u zajednici.
	Council of Europe, European Prison Rules; 
Council of Europe, Recommendation CM/Rec(2010)1 on the Council of Europe Probation Rules


	Sustavno praćenje i evaluacija programa važni su za utvrđivanje u kojoj su mjeri ostvareni planirani rezultati i učinci, ali i za stvaranje baze dokaza o tome koje su intervencije učinkovite. Rezultati evaluacije omogućuju prepoznavanje dobrih praksi, unaprjeđenje kvalitete budućih programa i donošenje odluka o njihovoj daljnjoj primjeni na temelju pouzdanih podataka. Vijeće Europe u razvoju i primjeni rehabilitacijskih programa također naglašava pristup utemeljen na dokazima te praćenje i evaluaciju rezultata programa.
	UNODC, Introductory Handbook on the Prevention of Recidivism and the Social Reintegration of Offenders; 
Council of Europe, Moldova’s probation system advances evidence-based rehabilitation approaches for violent and aggressive offenders under probation (2026)


2.2. Navedite temeljne nacionalne i EU strateško-planske dokumente koji prepoznaju važnost problema identificiranih pod točkom 2.1. i pritom pojasnite na koje se specifične mjere/dijelove tih dokumenata identificirani problemi odnose.

	Naziv strateškog dokumenta
	Naziv poglavlja/mjere/aktivnosti

	Nacionalna razvojna strategija Republike Hrvatske do 2030. godine
	Strateški cilj 2. „Obrazovani i zaposleni ljudi“; Strateški cilj 5. „Zdrav, aktivan i kvalitetan život“.

	Nacionalni plan razvoja pravosudnog sustava za razdoblje od 2022. do 2027. godine
	Posebni cilj 5. Unaprjeđenje kvalitete zatvorskog sustava i probacije

	Akcijski plan provedbe Nacionalnog plana razvoja pravosudnog sustava za razdoblje od 2022. do 2027. godine, za razdoblje od 2025. do 2027. godine
	Posebni cilj 5. Unaprjeđenje kvalitete zatvorskog sustava i probacije – Mjera 5.5. Stvaranje preduvjeta za osnovnoškolsko obrazovanje zatvorenika.

	Nacionalni plan razvoja sustava obrazovanja za razdoblje do 2027. godine
	Posebni cilj 4. Povećati udio odraslog stanovništva u procesima cjeloživotnog učenja

	Nacionalni plan borbe protiv siromaštva i socijalne isključenosti za razdoblje od 2021. do 2027. godine
	Posebni cilj 1. Smanjenje siromaštva i socijalne isključenosti ranjivih skupina; Posebni cilj 4. Unaprijediti životne prilike osoba u riziku od siromaštva i socijalne isključenosti

	Nacionalni plan razvoja socijalnih usluga za razdoblje od 2021. do 2027. godine
	Posebni cilj 1. Povećanje dostupnosti socijalnih usluga – Mjera 1. Povećanje opsega pružanja izvaninstitucijskih usluga na područjima na kojima te usluge nisu dostatne; Posebni cilj 2. Uvođenje novih usluga (socijalne inovacije) – Mjera 1. Razvoj novih usluga

	Nacionalna strategija djelovanja na području ovisnosti za razdoblje do 2030. godine
	3. Unaprjeđenje postojećih i razvoj novih programa liječenja, psihosocijalnog tretmana te resocijalizacije osoba s problemom ovisnosti u sustavu zdravstva, socijalne skrbi te zatvorskom sustavu i probaciji – 3.3. Zatvorski sustav i probacija.



2.3.  Obrazložite način doprinosa udruga/organizacija civilnoga društva rješavanju problema identificiranih pod 2.1., specificirajući na koji je način moguće pratiti i vrednovati doprinos udruga/organizacija civilnoga društva rješavanju spomenutih problema. Navedite konkretne mjerljive pokazatelje (informacije iz usporednih analiza, izvještaja, rezultata istraživanja, studija, i drugi dostupni statistički podaci) kojim planirate mjeriti doprinos udruga/organizacija civilnoga društva rješavanju identificiranog problema, specificirajući izvor gdje su takvi podaci dostupni.
	Opis doprinosa udruga/OCD-a u rješavanju problema
	Konkretni mjerljivi pokazatelji doprinosa udruga/OCD-a
	Izvor(i) podataka

	PRIORITETNO PODRUČJE I. – Obrazovanje, priprema za otpust i podrška socijalnoj reintegraciji Doprinos udruga/OCD-a ostvarivat će se kroz: provedbu formalnih i neformalnih programa obrazovanja, osposobljavanja i usavršavanja zatvorenika; stjecanje i razvoj temeljnih, stručnih, digitalnih, jezičnih i drugih znanja i vještina te životnih vještina potrebnih za samostalan život nakon otpusta; aktivnosti usmjerene povećanju zapošljivosti, razvoju kompetencija za traženje i zadržavanje zaposlenja, povezivanju s poslodavcima i pripremi za tržište rada; pružanje individualne i grupne podrške u pripremi za otpust; pravodobno povezivanje zatvorenika s institucijama, službama i pružateljima usluga u zajednici; pomoć u rješavanju praktičnih pitanja nakon otpusta, osobito smještaja, prehrane, zapošljavanja, pribavljanja osobnih dokumenata i ostvarivanja prava; pružanje mentorske i psihosocijalne podrške prije i nakon otpusta; pružanje podrške u očuvanju, uspostavljanju i unaprjeđenju obiteljskih i drugih socijalnih odnosa; osiguravanje kontinuiteta podrške nakon izlaska iz kaznenog tijela te druge aktivnosti kojima se jačaju osobni i socijalni resursi potrebni za uspješnu reintegraciju u zajednicu.

	Broj i vrsta provedenih programa obrazovanja, osposobljavanja i drugih obrazovnih aktivnosti; broj korisnika uključenih u pojedine programe i aktivnosti; broj korisnika koji su uspješno završili obrazovni program; broj korisnika koji su stekli javnu ispravu, potvrdu ili drugi dokaz o stečenim znanjima, vještinama ili kvalifikacijama; broj provedenih aktivnosti usmjerenih razvoju zapošljivosti i pripremi za tržište rada te broj uključenih korisnika; broj korisnika uključenih u aktivnosti pripreme za otpust; broj korisnika kojima je omogućena podrška nakon otpusta; broj i vrsta pruženih oblika postpenalne podrške; broj korisnika kojima je pružena pomoć u području smještaja, zapošljavanja, ostvarivanja prava, pribavljanja dokumenata i drugih praktičnih potreba; broj korisnika obuhvaćenih mentorskom i/ili psihosocijalnom podrškom; broj korisnika povezanih s nadležnim službama, pružateljima usluga, poslodavcima i drugim resursima u zajednici; broj kaznenih tijela i, gdje je primjenjivo, probacijskih ureda obuhvaćenih programima.
	Programska i završna izvješća udruga/OCD-a; evidencije kaznenih tijela i probacijskih ureda; podaci Uprave za zatvorski sustav i probaciju; dokumentacija ustanova za obrazovanje odraslih i drugih provoditelja obrazovnih programa; evidencije o korisnicima i pruženim uslugama; dokumentacija i evaluacijski instrumenti programa.

	PRIORITETNO PODRUČJE II. – Unaprjeđenje kvalitete života i podrške rehabilitaciji zatvorenika i osoba uključenih u probaciju Doprinos udruga/OCD-a ostvarivat će se kroz: osmišljavanje i provedbu kvalitetnih i strukturiranih sadržaja slobodnog vremena, uključujući sportske i rekreativne, kulturne, umjetničke, kreativne, informatičke i druge aktivnosti kojima se potiču aktivno i konstruktivno korištenje vremena, razvoj interesa i sposobnosti te uključivanje zatvorenika u svrhovite aktivnosti; humanizaciju i estetsko unaprjeđenje životnog prostora u kaznenim tijelima, uključujući uređenje unutarnjih i vanjskih prostora, izradu murala i drugih umjetničkih sadržaja, hortikulturne i slične aktivnosti, uz aktivno sudjelovanje zatvorenika u njihovoj provedbi; provedbu programa i aktivnosti prevencije zaraznih bolesti i unaprjeđenja zdravstvene pismenosti, uključujući informiranje i edukaciju o načinima prijenosa, prevenciji i zaštiti zdravlja te poticanje odgovornog odnosa prema vlastitom zdravlju i zdravlju drugih; doprinos unaprjeđenju sustava praćenja i evaluacije posebnih programa kroz razvoj, prilagodbu i primjenu metodologija i instrumenata za praćenje njihove provedbe i vrednovanje rezultata i učinaka te provedbu evaluacijskih aktivnosti; provedbu drugih strukturiranih programa i aktivnosti za zatvorenike i osobe uključene u probaciju kojima se, u skladu s utvrđenim potrebama, pridonosi kvaliteti života, osobnom razvoju, odgovornom ponašanju i uspješnijem funkcioniranju u zajednici.
	Broj i vrsta provedenih sportskih, rekreativnih, kulturnih, umjetničkih, kreativnih, informatičkih i drugih strukturiranih aktivnosti; broj održanih radionica, susreta i drugih aktivnosti te broj uključenih korisnika; broj kaznenih tijela/probacijskih ureda u kojima su aktivnosti provedene; broj aktivnosti usmjerenih humanizaciji i estetskom unaprjeđenju prostora; broj i vrsta uređenih unutarnjih i vanjskih prostora odnosno površina; broj zatvorenika neposredno uključenih u aktivnosti uređenja; broj provedenih aktivnosti prevencije zaraznih bolesti i zdravstvenog opismenjavanja te broj obuhvaćenih korisnika; broj izrađenih i distribuiranih informativnih i edukativnih materijala; promjena razine znanja korisnika prije i nakon edukativnih aktivnosti, kada je primjenjivo; broj posebnih programa obuhvaćenih aktivnostima praćenja i evaluacije; broj razvijenih, prilagođenih ili unaprijeđenih metodologija i evaluacijskih instrumenata; broj provedenih evaluacijskih aktivnosti/evaluacija; broj izrađenih evaluacijskih izvješća i preporuka; broj korisnika obuhvaćenih drugim strukturiranim programima i aktivnostima.
	Programska i završna izvješća udruga/OCD-a; evidencije kaznenih tijela i probacijskih ureda; podaci i dokumentacija Uprave za zatvorski sustav i probaciju; evidencije o provedbi pojedinih aktivnosti; fotodokumentacija aktivnosti uređenja prostora; edukativni materijali i evaluacijski upitnici; metodologije, instrumenti i izvješća o praćenju i evaluaciji posebnih programa.


3. PRETHODNE I POSTOJEĆE FINANCIJSKE I NEFINANCIJSKE PODRŠKE ZA SEKTORSKO PODRUČJE: PREGLED NATJEČAJA I JAVNIH POZIVA KOJI SE BAVE NAVEDENIM PROBLEMIMA, OBJAVLJENIH U 2026. GODINI
3.1. Navedite natječaje i javne pozive za financiranje projekata i programa udruga/organizacija civilnoga društva koji su u 2026. godini objavljeni (ili ih planirate objaviti) vezano uz identificirane probleme, s ukupnim brojem financiranih projekata i ukupnim iznosima dodijeljenima za pojedini natječaj odnosno javni poziv, specificirajući broj i naziv aktivnosti u Državnom proračunu te vrstu izvora (proračunska sredstva, sredstva iz prihoda od igara na sreću, druga namjenska sredstva, sredstva Europske unije ili sredstva inozemnih fondova).
	2026.

	Naziv natječaja ili javnog poziva


	Broj ugovorenih projekata
	Iznos
	Broj i naziv aktivnosti u proračunu
	Izvor
(11, 12, 41, 51, 52, 561…)

	*Javni natječaj za financiranje projekata i programa udruga usmjerenih pružanju podrške provođenju programa postupanja/izvršavanja kazne zatvora, objavljen 1. srpnja 2024.
	5 trogodišnjih programa
	1. godina: 303.540,17 EUR 
2. godina: 321.056,36 EUR 
3. godina: sredstva još nisu dodijeljena
	A630000 – Izvršavanje kazne zatvora, mjere pritvora i odgojne mjere
	41 – Prihodi od igara na sreću

	*Javni natječaj za financiranje projekata udruga usmjerenih pružanju podrške provođenju programa postupanja/izvršavanja kazne zatvora, objavljen 1. srpnja 2025.
	3 jednogodišnja projekta
	129.369,02 EUR
	A630000 – Izvršavanje kazne zatvora, mjere pritvora i odgojne mjere
	41 – Prihodi od igara na sreću

	Javni natječaj za financiranje projekata udruga usmjerenih pružanju podrške provođenju programa postupanja/izvršavanja kazne zatvora, planirana objava u 2026. godini
	3 do 9 jednogodišnjih projekata
	135.040,61 EUR
	A630000 – Izvršavanje kazne zatvora, mjere pritvora i odgojne mjere
	41 – Prihodi od igara na sreću


*Napomena: Uz natječaj planiran za objavu u 2026. godini, u tablici su radi cjelovitog prikaza financijske podrške organizacijama civilnoga društva u 2026. godini navedeni i programi i projekti ugovoreni temeljem natječaja iz prethodnih godina čija se provedba i/ili financiranje nastavlja tijekom 2026. godine.
4. OSTVARIVANJE STRATEŠKIH CILJEVA U 2027. GODINI
4.1.
Navedite ključne strateške ciljeve iz Vaše sektorske nadležnosti čijem ostvarenju će u 2027. godini doprinijeti projekti i programi udruga/organizacija civilnoga društva koje planirate financirati. 
	Strateški cilj(evi) čijem ostvarenju će doprinijeti natječaj ili javni poziv za projekte i programe udruga/OCD-a u 2027. godini:
	Način na koji će natječaj ili javni poziv za projekte i programe udruga/OCD-a doprinijeti ostvarenju strateških ciljeva (ukratko opišite):

	· Nacionalna razvojna strategija Republike Hrvatske do 2030. godine – Strateški cilj 2. „Obrazovani i zaposleni ljudi“ i Strateški cilj 5. „Zdrav, aktivan i kvalitetan život“

· Nacionalni plan razvoja pravosudnog sustava za razdoblje od 2022. do 2027. godine – Posebni cilj 5. Unaprjeđenje kvalitete zatvorskog sustava i probacije

· Akcijski plan provedbe Nacionalnog plana razvoja pravosudnog sustava za razdoblje od 2022. do 2027. godine, za razdoblje od 2025. do 2027. godine – Posebni cilj 5. Unaprjeđenje kvalitete zatvorskog sustava i probacije – Mjera 5.5. Stvaranje preduvjeta za osnovnoškolsko obrazovanje zatvorenika

· Nacionalni plan razvoja sustava obrazovanja za razdoblje do 2027. godine – Posebni cilj 4. Povećati udio odraslog stanovništva u procesima cjeloživotnog učenja

· Nacionalni plan borbe protiv siromaštva i socijalne isključenosti za razdoblje od 2021. do 2027. godine – Posebni cilj 1. Smanjenje siromaštva i socijalne isključenosti ranjivih skupina i Posebni cilj 4. Unaprijediti životne prilike osoba u riziku od siromaštva i socijalne isključenosti

· Nacionalni plan razvoja socijalnih usluga za razdoblje od 2021. do 2027. godine – Posebni cilj 1. Povećanje dostupnosti socijalnih usluga – Mjera 1. Povećanje opsega pružanja izvaninstitucijskih usluga na područjima na kojima te usluge nisu dostatne te Posebni cilj 2. Uvođenje novih usluga (socijalne inovacije) – Mjera 1. Razvoj novih usluga

· Nacionalna strategija djelovanja na području ovisnosti za razdoblje do 2030. godine – 3. Unaprjeđenje postojećih i razvoj novih programa liječenja, psihosocijalnog tretmana te resocijalizacije osoba s problemom ovisnosti u sustavu zdravstva, socijalne skrbi te zatvorskom sustavu i probaciji – 3.3. Zatvorski sustav i probacija
	Planiranim natječajem za financiranje trogodišnjih programa udruga/organizacija civilnoga društva u 2027. godini pridonijet će se ostvarenju strateških ciljeva usmjerenih unaprjeđenju kvalitete zatvorskog sustava i probacije, povećanju dostupnosti obrazovanja i cjeloživotnog učenja, povećanju zapošljivosti i razvoju kompetencija, očuvanju zdravlja, smanjenju socijalne isključenosti te povećanju dostupnosti podrške i usluga osobama u riziku od socijalne isključenosti. 
Kroz programe formalnog i neformalnog obrazovanja, osposobljavanja te razvoja temeljnih, stručnih i životnih vještina zatvorenika doprinosit će se povećanju njihovih obrazovnih mogućnosti, stjecanju kompetencija potrebnih za uključivanje na tržište rada i boljoj pripremljenosti za život na slobodi. Time će se istodobno doprinositi ciljevima razvoja obrazovanja odraslih i cjeloživotnog učenja te stvaranju preduvjeta za uspješniju socijalnu reintegraciju nakon otpusta.

Programima pripreme za otpust i postpenalne podrške osigurat će se kontinuitet podrške pri prijelazu iz zatvorskog sustava u zajednicu, uključujući pomoć u rješavanju pitanja smještaja, prehrane, zapošljavanja, ostvarivanja prava i pribavljanja dokumenata, mentorsku i psihosocijalnu podršku, jačanje obiteljskih i drugih socijalnih odnosa te povezivanje s institucijama, pružateljima socijalnih i drugih usluga i poslodavcima. Na taj način doprinosit će se smanjenju rizika od socijalne isključenosti osoba nakon otpusta i stvaranju uvjeta za njihovu održivu reintegraciju u zajednicu.

Financiranjem organiziranih sportskih, rekreativnih, kulturnih, umjetničkih, kreativnih, informatičkih i drugih strukturiranih aktivnosti, kao i aktivnosti kojima se zatvorenici uključuju u humanizaciju i estetsko unaprjeđenje prostora u kojima borave, doprinosit će se kvalitetnijem i svrhovitijem provođenju vremena tijekom izvršavanja kazne, aktivnom uključivanju zatvorenika te unaprjeđenju kvalitete života u kaznenim tijelima.

Aktivnostima prevencije zaraznih bolesti, zdravstvenog opismenjavanja i promicanja odgovornog odnosa prema vlastitom zdravlju doprinosit će se ciljevima očuvanja i unaprjeđenja zdravlja zatvorenika, uz osobitu usmjerenost na skupine izložene povećanom riziku od zaraznih bolesti, uključujući osobe s problemom ovisnosti.

Doprinos organizacija civilnoga društva predviđa se i kroz unaprjeđenje sustava praćenja i vrednovanja učinaka posebnih programa, razvojem odgovarajućih metodologija i instrumenata te provedbom evaluacijskih aktivnosti, čime će se omogućiti kvalitetnije praćenje rezultata i učinaka programa te stvaranje podloge za njihovo daljnje planiranje i razvoj.

U cjelini, uključivanjem organizacija civilnoga društva proširuje se dostupnost programa i oblika podrške zatvorenicima i osobama uključenima u probaciju te se jača povezanost zatvorskog i probacijskog sustava sa zajednicom. Time se doprinosi povećanju kvalitete i dostupnosti programa i oblika podrške u zatvorskom sustavu i probaciji, uspješnijoj socijalnoj reintegraciji, smanjenju socijalne isključenosti te smanjenju rizika od ponovnog počinjenja kaznenih djela.


5. MJERE U ČIJOJ PROVEDBI SUDJELUJU UDRUGE/ORGANIZACIJE CIVILNOGA DRUŠTVA, POTREBNE ZA OSTVARENJE STRATEŠKIH CILJEVA
5.1.a 
Navedite natječaje odnosno javne pozive koje predlažete raspisati u 2027. godini u svrhu doprinosa ostvarenju zacrtanih strateških ciljeva iz Vaše sektorske nadležnosti (iz točke 4.1.), uz prijedlog potrebnih iznosa te specificirajući broj i naziv dosadašnje aktivnosti u Državnom proračunu te vrstu izvora (proračunska sredstva, sredstva iz prihoda od igara na sreću, druga namjenska sredstva, sredstva Europske unije ili sredstva inozemnih fondova). Ukoliko ne postoji aktivnost u Državnom proračunu i potrebno je otvoriti novu, molimo da to navedete. Ukoliko postoji mogućnost preklapanja s natječajima odnosno javnim pozivima iz nacionalnih, EU sredstava ili drugih inozemnih fondova iz nadležnosti neke druge institucije, molimo da navedete s kojim je tijelom potrebno koordinirati područja financiranja. 
	Naziv natječaja ili javnog poziva kojim će se doprinijeti u ostvarenju cilja
	Iznos
	Broj i naziv aktivnosti u proračunu
	Izvor
(11, 12, 41, 51, 52, 561…)
	Drugi TDU s kojime je potrebno koordinirati područja financiranja

	Javni natječaj za financiranje programa udruga usmjerenih pružanju podrške provođenju programa postupanja/izvršavanja kazne zatvora
	537.854,00 EUR
	A630000 – Izvršavanje kazne zatvora, mjere pritvora i odgojne mjere (NAPOMENA: u Prijedlogu proračuna za razdoblje 2027. – 2029. godine, lutrijska sredstva (IF 41) planirana su na aktivnosti A544090 Djelatnost uprave za zatvorski sustav (glava 109 05))
	41
	/


5.1.b (Isključivo za sredstva na izvoru 41): Navedite prethodno raspisane natječaje za koje postoje ugovorne obveze i u 2027. godini, uz navođenje potrebnih iznosa koji se planiraju isplatiti tijekom 2027. te specificirajući broj i naziv dosadašnje aktivnosti u Državnom proračunu.
	Naziv prethodno raspisanog natječaja ili javnog poziva (godinu raspisivanja navesti u zagradi)
	Iznos potrebnih sredstava za ispunjavanje ugovornih obveza
	Broj i naziv aktivnosti u proračunu

	Javni natječaj za financiranje projekata i programa udruga usmjerenih pružanju podrške provođenju programa postupanja/izvršavanja kazne zatvora, objavljen 1. srpnja 2024.

	Eventualne obveze po osnovi financiranja treće godine provedbe pet trogodišnjih programa – iznos će se utvrditi nakon ugovaranja treće godine provedbe.
	A630000 – Izvršavanje kazne zatvora, mjere pritvora i odgojne mjere (U Prijedlogu proračuna za razdoblje 2027. – 2029. godine, lutrijska sredstva planirana su na aktivnosti A544090 Djelatnost uprave za zatvorski sustav (glava 109 05))


5.2. 
Tko su predviđeni glavni korisnici projekata i programa koji će se financirati putem natječaja ili javnog poziva? Ukratko opišite korisnike specificirajući glavna obilježja svake korisničke skupine, njihov broj te njihove potrebe na koje projekti i programi trebaju odgovoriti u 2027. godini: 
	Opis glavnih korisničkih skupine, njihov broj i potrebe

	Glavni korisnici programa koji će se financirati putem natječaja su zatvorenici tijekom izvršavanja kazne zatvora ili maloljetničkog zatvora, odnosno maloljetnici tijekom izvršavanja odgojne mjere upućivanja u odgojni zavod te osobe nakon otpusta iz zatvorskog sustava kojima je potrebna podrška pri uključivanju u zajednicu – ova skupina obuhvaća osuđenike kojima nakon otpusta iz zatvorskog sustava kazna i dalje traje, uključujući osobe na uvjetnom otpustu i osobe kojima je izrečena djelomična uvjetna osuda, neovisno o tome jesu li pod nadzorom probacije, kao i osobe kojima je kazna u cijelosti prestala, ali im je nakon izlaska iz zatvora potrebna podrška u socijalnoj reintegraciji.

Zatvorenici predstavljaju heterogenu korisničku skupinu različite dobi, obrazovnog statusa, radnog iskustva, zdravstvenih i socijalnih potreba. Dio zatvorenika ima potrebu za stjecanjem ili unaprjeđenjem obrazovanja, stručnih, digitalnih, jezičnih i životnih vještina te kompetencija potrebnih za zapošljavanje i samostalan život nakon otpusta. Tijekom izvršavanja kazne postoji i potreba za kvalitetnim i strukturiranim provođenjem slobodnog vremena kroz sportske, rekreativne, kulturne, umjetničke, kreativne, informatičke i druge aktivnosti te za uključivanjem zatvorenika u aktivnosti humanizacije i estetskog unaprjeđenja prostora u kojima borave. Dio zatvoreničke populacije izložen je povećanom riziku od zaraznih bolesti, zbog čega postoji potreba za preventivnim aktivnostima i zdravstvenim opismenjavanjem.

Osobe koje se pripremaju za otpust te osobe nakon otpusta mogu se suočavati s teškoćama u osiguravanju smještaja i osnovnih životnih potreba, zapošljavanju, ostvarivanju prava i pribavljanju dokumenata, narušenim obiteljskim i drugim socijalnim odnosima te nedostatkom odgovarajuće podrške u zajednici. Njihove potrebe stoga obuhvaćaju pravodobnu pripremu za otpust, mentorsku i psihosocijalnu podršku, pomoć u rješavanju praktičnih životnih pitanja te povezivanje s institucijama, pružateljima usluga i poslodavcima. Potreba za takvom podrškom nije vezana uz formalni status osobe nakon otpusta niti uz to je li uključena u probaciju, nego se određuje prema njezinim individualnim potrebama i rizicima za uspješnu reintegraciju.

Prema posljednjim dostupnim podacima Izvješća o radu zatvorskog sustava za 2024. godinu, tijekom 2024. godine u zatvorskom sustavu boravilo je ukupno 16.826 osoba lišenih slobode. Od toga je 5.982 osoba bilo na izvršavanju kazne zatvora izrečene u kaznenom postupku, uključujući kaznu maloljetničkog zatvora, dok su 92 maloljetnika i mlađa punoljetnika bila na izvršavanju odgojne mjere upućivanja u odgojni zavod. Kao pokazatelj veličine potencijalne korisničke skupine, tijekom 2024. godine na izvršavanju kazne zatvora i odgojne mjere bile su ukupno 6.074 osobe, dok će broj potencijalnih korisnika u 2027. godini ovisiti o kretanju broja i strukture osoba na izvršavanju kazne zatvora odnosno odgojne mjere.

Probacijska služba tijekom 2025. godine radila je na izvršavanju 6.630 predmeta, pri čemu broj predmeta nije istovjetan broju osoba uključenih u probaciju. Osobe uključene u probaciju predstavljaju samo dio potencijalnih korisnika programa nakon otpusta, budući da podrška može biti potrebna i osuđenicima koji nisu pod nadzorom probacije, kao i osobama kojima je kazna prestala, ali im je potrebna podrška pri uključivanju u zajednicu.
Broj neposrednih korisnika ovisit će o vrsti i opsegu programa odabranih za financiranje, broju uključenih kaznenih tijela i drugim obilježjima pojedinog programa.



5.3. 
Koji je očekivani ukupni broj ugovora koji se planira sklopiti s udrugama/organizacijama civilnog društva temeljem natječaja odnosno javnog poziva?

	Očekivani broj projekata koji će se financirati/broj zaključenih ugovora s OCD o provedbi projekta:

	Naziv natječaja ili javnog poziva
	Očekivani broj projekata/ugovora

	Javni natječaj za financiranje programa udruga usmjerenih pružanju podrške provođenju programa postupanja/izvršavanja kazne zatvora

	7–12 programa / ugovora


5.4. 
Koji su najviši i najniži iznosi financijske podrške koje će biti moguće ostvariti temeljem pojedinih natječaja odnosno javnih poziva navedenih u točki 5.1? 
	Najniži iznos za projekt/program
	Najviši iznos za projekt/program

	30.000,00 EUR godišnje – za programe užeg opsega, usmjerene na specifične potrebe korisnika i/ili provedbu u manjem broju kaznenih tijela.

	80.000,00 EUR godišnje – za sadržajno složenije i multimodalne programe koji obuhvaćaju više međusobno povezanih aktivnosti, veći broj korisnika i/ili se provode u većem broju kaznenih tijela i/ili probacijskih ureda.


� Analiza problema po sektorima izrađuje se kao podloga za pripremu natječaja i javnih poziva za dodjelu bespovratnih sredstava (uključujući i nefinancijske podrške) programima i projektima od interesa za opće dobro koje provode udruge i druge organizacije civilnoga društva u 2027. godini financiranih iz javnih izvora na nacionalnoj razini





� Iako zatvorski sustav Republike Hrvatske formalno obuhvaća 14 zatvora, u taj je broj ubrojen i Zatvor u Sisku, koji trenutačno nije u funkciji zbog oštećenja nastalih u potresu u prosincu 2020. godine, zbog čega se u njemu ne mogu provoditi programske aktivnosti.


� ako je primjenjivo, upišite naziv tijela koje je u 2026. godini raspisalo natječaj, ali je u međuvremenu pripojeno drugom javnom tijelu i čije ste obveze preuzeli

